**ZÁPISNICA**

**z XIX. zasadnutia obecného zastupiteľstva obce**

**Košická Polianka zo dňa 8.12.2016**

Prítomní: podľa prezenčnej listiny, ktorá tvorí súčasť zápisnice.

1. Otvorenie.
2. Schválenie programu, určenie zapisovateľa a overovateľov zápisnice, voľba návrhovej komisie.
3. Kontrola plnenia uznesení a spáva o činnosti starostky obce od 25.08.2016 do 08.12.2016
4. Schválenie dokumentu: Program hospodárskeho rozvoja a sociálneho rozvoja obce Košická Polianka na roky 2016-2023
5. Prerokovanie zámeru na podanie žiadosti na predkladanie projektového zámeru na : Zvýšenie kapacity infraštruktúry materskej školy v Košickej Polianke v rámci Operačného programu : Integrovaný regionálny operačný program
6. Prerokovanie zámeru na vypracovanie komplexného projektu Kanalizácia obce Košická Polianka
7. Prerokovanie zámeru dotácie na autobusový spoj Košice – Košická Polianka s odchodom o 21.40 hod.
8. Prerokovanie a schválenie Plánu kultúrnych akcií na rok 2017 a Plánu športových akcií na rok 2017 obce Košická Polianka
9. Prerokovanie projektu: Renovácia TKR v Košickej Polianke
10. Rôzne.
11. Podnety občanov obce – diskusia.
12. Záver.

**K bodu 1.**

Zasadnutie obecného zastupiteľstva otvorila a viedla starostka obce Mgr. Petrilová, ktorá privítala všetkých poslancov a všetkých prítomných. Konštatovala, že obecné zastupiteľstvo je uznášania schopné, prítomní boli všetci 5 poslanci.

**K bodu 2.**

Za zapisovateľku zápisnice bol určený Ing. Miloš Hudák.

Do návrhovej komisie boli navrhnutí a zvolení: Ing. Radko Boda, Mgr. Jozef Košč.

Za overovateľov zápisnice boli určení: Adriana Behúnová, Róbert Papáč.

Starostka obce konštatovala, že navrhnutí členovia do návrhovej komisie, zapisovateľ zápisnice, ako aj overovatelia zápisnice boli zvolení, za hlasovali všetci prítomní poslanci.

**K bodu 3.**

Starostka obce predniesla správu o činnosti od 25.8.2016 do 8.12.2016, v ktorej predniesla nasledovne:

Zúčastňuje sa všetkých porád na Úrade prace sociálnych veci a rodiny spojených so zabezpečením vykonávania činnosti podpory práce pre uchádzačov o zamestnanie, ktorí vykonávajú na obci aktivačnú činnosť na obci.

Obecný úrad vybavuje žiadosti a podnety v zmysle zákona.

Obec vykonala zber veľkorozmerných odpadov v tomto roku štyrikrát, čo je nad rámec zákona o odpadoch, so zámerom eliminácie možnosti vytvárania nelegálnych skládok v obci.

Obec získala dotáciu na likvidáciu nelegálnej skládky umiestnenej na konci obce smerom na Vyšnú Hutku.

Obec požiadala o dotáciu na realizáciu zberného dvora.

V obci prebieha rozsiahla obnova káblového televízneho rozvodu.

Starostka obce komunikuje so Slovenským pozemkovým fondom ohľadom budúcich miestnych komunikácii k IBV podľa územného plánu.

Dňa 18.9.2016 sa konalo uvítanie deti do živote obce, kedy sa od volieb 2014 do septembra 2016 narodilo 23 detí.

9.10.2016 sa konala akadémie pri príležitosti Mesiaca úcty k starším. Starostka avizovala založenie miestnej ľudovej speváckej skupiny Poľančanka.

Obec rieši niekoľko súdnych sporov.

Starostka konštatovala, že uznesenia č.63 – 66 zo dňa 25.8.2016 boli splnené. Všetci prítomní poslanci to vzali na vedomie.

**K bodu 4.**

Poslanci schválili dokument Program hospodárskeho rozvoja a sociálneho rozvoja obce Košická Polianka na roky 2016-2023.

**K bodu 5.**

Poslanci schválili zámer na vypracovanie projektovej dokumentácie na Zvýšenie kapacity infraštruktúry materskej školy v Košickej Polianke. Zástupca starostky bol názoru za vypracovanie žiadosti, aby sa tým predišlo podobným nezrovnalostiam v budúcnosti.

**K bodu 6.**

Poslanci prerokovali aktualizáciu komplexného projektu Kanalizácia obce Košická Polianka. Chyba projektová dokumentácia z roku 2002. Všetci poslanci schválili vypracovanie komplexného projektu kanalizácie obce.

**K bodu 7.**

Poslanci prerokovali a následne schválili zámer dotácie a posilnenie autobusového spoja Košice-Košická Polianka s odchodom o 21:40.

**K bodu 8.**

Starostka predniesla plán kultúrnych akcií na rok 2017 a plán športových akcií na rok 2017 a to nasledovne:

Kultúrne akcie na rok 2017

21.1.2017 – XIV. Fašiangový ples obce Košická Polianka

1/2017 – Karneval MŠ a ZŠ

25.2.2017 – Fašiangová zabíjačka

21.5.2017 – Deň matiek

3.6.2017 – Deň detí

26.8.2017 Deň obce Košická Polianka

8.10.2017 – Akadémie pri príležitosti mesiaca úcty k starším

3.12.2017 – Sv. Mikuláš a rozsvietenie stromčeka

17.12.2017 – Vianočná akadémia

Športové akcie na rok 2017

19.3.2017 – Stolnotenisový turnaj o ceny starostky obce

6.5.2017 – XXXIII. Ročník prechodu Slanskými vrchmi „Z Polianky do Polianky“

3.6.2017 – Futbalový trunaj na Deň detí

31.12.2017 – Silvestrovský futbalový zápas

**K bodu 9.**

Posledných 7 rokov nebolo investované do obnovy televízneho káblového rozvodu v obci. Projekt renovácie TKR v obci bol schválený.

**K bodu 10.**

Starostka navrhla odmeny pre poslancov obecného zastupiteľstva za obdobie od 1.1.2016 do 31.12.2016. Súčasne zvýšenie odmeny pre hlavného kontrolóra obce. Poslanec Košč mal výhradu k výške odmien pre poslancov a dobrovoľne sa vzdal svojej odmeny.

Hlavný kontrolór predniesol správu o svojej činnosti.

Obec obdŕžala dňa 7-11-2016 žiadosť o dotáciu z rozpočtu obce od rímsk. katolíckej cirkvi – farský úrad v Košickej Polianke vo výške 6000,-€ na renováciu farského kostola.

Mgr. Košč požadoval informácie o pohľadávkach občanov k obci. Starostka informovala, že obec bude v najbližších dňoch zasielať výzvy na zaplatenie záväzkov.

**K bodu 11.**

Pani Mrázková chcela informáciu, v ktorých častiach obce sa budú opravovať miestne komunikácie.

**K bodu 12.**

Starostka obce ukončila rokovanie zastupiteľstva o 19:30 hod., poďakovala prítomným za účasť.

Overovatelia:

Adriana Behúnová Róbert Papáč

Zapísal: Miloš Hudák

V Košickej Polianke 8.12.2016